VEGA præsenterer**Lucy Love snart klar med nyt album og stor koncert i Store VEGA** *Lucy Love og producerveteranen Yo Akim er til september klar med deres 3. album. Den 19. oktober optræder de i Store VEGA med et helt nyt set-up med band og dansere.*  
  
Sidst [Lucy Love](http://www.lucylove.dk/" \t "_blank) optrådte i Store VEGA var det med et visuelt vidundershow foran et kogende tætpakket publikum i oktober 2011. Se videoen fra den udsolgte koncert:  
[Lucy Love live i Store VEGA](http://youtu.be/BGAm4Hq8rH4" \t "_blank)  
  
Siden de to anmelderroste albums *Superbillion* (2009) med sange som ”[Daddy Was A DJ](http://www.youtube.com/watch?v=elUVRdEodXs" \t "_blank)” og ”No V.I.P.” efterfulgt af *Kilo* (2010), der bl.a. indeholdt ”[Poison](http://www.youtube.com/watch?v=FJDDTSmrxAQ" \t "_blank)”, ”Who You Are” og ”Thunder” har Lucy Love og hendes trofaste væbner Yo Akim opnået mere end de fleste kan drømme om.  
  
De har været på tour i hele Europa, i Australien og USA. De har optrådt på Roskilde Festival to gange. De har modtaget en P3 Guld-pris, adskillelige DeeJay Awards og at hav af forskellige nomineringer. Lucy har afsluttet en uddannelse som billedkunstner på kunstakademiet. Og de har på deres eget pladeselskab Superbillion Records signet og udgivet den nye rapkomet [Linkoban](https://www.facebook.com/Linkoban" \t "_blank).  
  
Det sidste halvandet år har de holdt en velfortjent pause fra turnélivet og koncentreret sig om at lave det nye album. Til september er de tilbage. Og den 19. oktober indtager Lucy Love, Yo Akim og Superbillion-holdet atter Store VEGA.  
  
**Fakta om koncerten**  
Lucy Love (DK)  
Lørdag den 19. oktober kl. 20  
Store VEGA, Enghavevej 40, 1674 Kbh. V  
150 kr. + gebyr  
Forsalg via VEGAs hjemmeside, Billetnet og på posthuse.  
[Læs mere om koncerten med Lucy Love](http://vega.dk/arrangementer/lucy-love-11917.html" \t "_blank).  
  
  
*For yderligere oplysninger kontakt venligst*  
Anders Madsen  
Online-redaktør, VEGA  
[akm@vega.dk](mailto:akm@vega.dk) - 3326 0946